พีพีทีวี คว้าสิทธิ์ยิงสด โมโตจีพี 2018 ตลอดทั้งปี ครบ 19 สนาม
พีพีทีวี ช่อง 36 สร้างปรากฏการณ์สั่นสะเทือนวงการมอเตอร์สปอร์ต ด้วยการคว้าลิขสิทธิ์ถ่ายทอดสดการแข่งขันรถจักรยานยนต์ทางเรียบชิงแชมป์โลก โมโตจีพี 2018 บนฟรีทีวีช่อง 36 ตลอดทั้งปี ครบทั้ง 19 สนามจากทั่วโลก,วันที่ 13 มี.ค. ที่โรงแรมโกลเด้น ทิวลิป ซอฟเฟอริน นายสุรินทร์ กฤตยาพงศ์พันธุ์ กรรมการผู้อำนวยการใหญ่ สถานีโทรทัศน์พีพีทีวี เอชดี เป็นประธานแถลงข่าวคว้าลิขสิทธิ์ถ่ายทอดสดการแข่งขันรถจักรยานยนต์ทางเรียบชิงแชมป์โลก โมโตจีพี โดยมีตัวแทนจากบริษัท สิงห์ คอร์เปอเรชั่น จำกัด, บริษัทไทยยามาฮ่ามอเตอร์ จำกัด, ฮอนด้า เข้าร่วม,ศึกรถจักรยานยนต์ทางเรียบชิงแชมป์โลก รายการ โมโตจีพี 2018 จะเปิดฉากดวลความเร็วสนามแรกของปีระหว่างวันที่ 16-18 มีนาคมนี้ ที่สนามโลแซล อินเตอร์เนชั่นแนล เซอร์กิต ประเทศกาตาร์ ในรายการ กาตาร์ กรังด์ปรีซ์ โดยในปีนี้แฟนความเร็วชาวไทยจะได้ชมการแข่งขันสดๆ แบบคมชัด (HD) ผ่านทางฟรีทีวี พีพีทีวี เอชดี ช่อง 36 ซึ่งคว้าลิขสิทธิ์ถ่ายทอดสดประจำฤดูกาลนี้ ไปครอง,นายสุรินทร์ กฤตยาพงศ์พันธุ์ กรรมการผู้อำนวยการใหญ่ สถานีโทรทัศน์พีพีทีวี เอชดี กล่าวว่า กีฬามอเตอร์สปอร์ตเป็นคอนเทนต์ที่ทางสถานีเห็นว่าในประเทศไทยมีแฟนที่สนใจอยู่มาก จึงได้เจรจานำมาถ่ายทอดสดในระบบความคมชัดสูง และจะเป็นครั้งแรกที่นำเอาโมโตจีพีมาถ่ายทอดสดให้ชมทางฟรีทีวีในระบบ Full HD ความคมชัดสูง ครบทั้ง 19 สนาม ทั่วโลก ซึ่งจะให้อารมณ์ในการรับชมมากกว่า ไม่ว่าจะเป็นภาพสโลโมชั่น รวมทั้งการที่ประเทศไทยจะเป็นเจ้าภาพการแข่งขันสนามที่ 15 ที่สนามช้าง อินเตอร์เนชั่นแนล เซอร์กิต จ.บุรีรัมย์ ในเดือนตุลาคมนี้ ยิ่งทำให้กระแสโมโตจีพียิ่งได้รับความนิยมมากขึ้น,นายธีระพงษ์ โอภาสกรกุล ผู้จัดการทั่วไปอาวุโส ฝ่ายกีฬายานยนต์ และสถาบันฝึกอบรมขับขี่รถจักรยานยนต์ยามาฮ่า บริษัท ไทยยามาฮ่ามอเตอร์ จำกัด กล่าวว่า ยามาฮ่า ทำการตลาด และส่งเสริมกิจกรรมต่างๆ โดยผ่านมอเตอร์สปอร์ตเป็นหลักอย่างต่อเนื่อง โดยเฉพาะช่วง 3 ปีที่ผ่านมา สำหรับการแข่งขันโมโตจีพี ที่ถือเป็นสุดยอดการแข่งขันรถจักรยานยนต์ทางเรียบระดับโลก ยามาฮ่าเองก็มีทีมแข่งที่สร้างชื่อเสียงระดับโลก โดยเฉพาะอย่างยิ่ง วาเลนติโน่ รอสซี่ แชมป์โลก 9 สมัย, มาเวริค บีญาเลส ทีมมูวิสตาร์ ยามาฮ่า โมโตจีพี รวมถึง โยฮัน ซาร์โก้ และ ฮาฟิซ ไซอาห์ริน ทีมมอนสเตอร์ ยามาฮ่า เทคทรี ซึ่งทั้งหมดนี้ มีแฟนคลับยามาฮ่าชาวไทยให้ความสนใจติดตามชมอย่างมากมายจากปีที่ผ่านมา การถ่ายทอดสดโมโตจีพีในประเทศไทยถือเป็นเรื่องที่ดีสำหรับคอมอเตอร์สปอร์ตชาวไทยที่จะได้ชมฝีไม้ลายมือ และเชียร์นักแข่งระดับโลกได้ง่าย และกว้างขวาง มากยิ่งขึ้น ซึ่งยามาฮ่าเองยินดีร่วมสนับสนุนการถ่ายทอดสดนี้อย่างต่อเนื่อง โดยเชื่อมั่นว่าจะเป็นอีกหนึ่งกีฬาที่จะเป็นที่นิยมของคนไทยต่อไป และในปีที่ผ่านมา ยามาฮ่า คว้าทั้งแชมป์ประเทศไทย และแชมป์เอเชีย โดยเรายังคงสานต่อความสำเร็จผ่านกีฬามอเตอร์สปอร์ตเช่นเคย และในโอกาสที่ประเทศไทยจะได้เป็นเจ้าภาพจัดการแข่งขันโมโตจีพีครั้งแรกในเดือนตุลาคมนี้ เราได้วางแผนส่ง แสตมป์-อภิวัฒน์ วงศ์ธนานนท์ ลงแข่งขันด้วยสิทธิ์ไวด์การ์ดในรุ่นโมโตทรีด้วย ซึ่งในปีนี้ อภิวัฒน์ จะบ่มเพาะประสบการณ์ระดับโลกในรายการ ซีอีวี โมโตทรี จูเนียร์ เวิลด์ แชมเปียนชิพ กับสังกัด วีอาร์46 มาสเตอร์แคมป์ ทีมของรอสซี่ เป็นปีที่ 2 ติดต่อกัน,ทั้งนี้ พีพีทีวีจะเริ่มถ่ายทอดสด โมโตจีพี 2018 สนามแรก จากสนามโลแซล อินเตอร์เนชั่นแนล เซอร์กิต ประเทศกาตาร์ ในวันที่ 18 มีนาคม ตั้งแต่เวลา 22.30 น. ทางพีพีทีวี ช่อง 36 หรือ www.pptvhd36.com รวมทั้งแอปพลิเคชัน PPTVHD36
พีพีทีวี ช่อง 36 สร้างปรากฏการณ์สั่นสะเทือนวงการมอเตอร์สปอร์ต ด้วยการคว้าลิขสิทธิ์ถ่ายทอดสดการแข่งขันรถจักรยานยนต์ทางเรียบชิงแชมป์โลก โมโตจีพี 2018 บนฟรีทีวีช่อง 36 ตลอดทั้งปี ครบ 19 สนาม
โมโตจีพี 2018,พีพีทีวี 36,อื่นๆ